title: Musiqa madaniyati fanidan
text: Musiqa madaniyati fanidan
  Davlat ta`lim standarti
  O`quvchilar ”Musiqa madaniyati” faniga oid quyidagi bilim, ko`nikma va malakalarni egallashlari shart:
  - har bir mahalliy uslubda o`ziga xos ijrochilik uslublari va cholg`u asboblarini bilish;
  - Farg`ona – Toshkent; Samarqand – Buxoro, Surxondaryo – Qashqadaryo, Xorazm ijrochilik uslublari xususiyatlari, mashhur musiqa janlari (doston, katta ashula, yallachilik) ni bilish;
  - maqom haqida tushuncha, o`zbek maqomlari va ularni asosiy turkumlari, Shashmaqom, uning cholg`u ashula yo`llari, Farg`ona – Toshkent maqomlari, Xorazm maqomlari, cholg`u va aytish yo`llarini bilish;
  - O`zbekiston hududida mumtoz musiqaning ko`p tarmoqli va mahalliy an`analarga ega ekanligi, ularning o`xshashligi va o`ziga xosligi, mahalliy musiqiy an`analarning zamonaviy musiqa, bastakorlik va kompozitorlik ijodi sohasida namoyon bo`lishini bilish;
  - ikki ovozli qo`shiqlarni sof ohangda kuylash, major uch tovushligidan minor uch tovushligiga mustaqil kuylab o`ta olish;
  - kuylashda forte va piano dinamik tuslarini bajarish, o`zi va o`rtoqlari ijro etgan qo`shiqlarning ijrochilik saviyasi va badiiy sifatini baholay bilish;
  - mashhur qo`shiq va ashulalar, yor-yorlar hamda ushshoqlarning mahalliy uslub variantlarini tinglab ajrata olish;
  - kuylash va tinglash madaniyatiga ega bo`lish;
  - musiqa naqadar qadimiy san`at ekanligi, o`zbek xalq musiqasining ildizlari uzoq davrlarga taqalib, asarlar, yillar davomida sayqal topib, rivojlanib kelganligi, shu bois xalqimizning boy madaniyatini, milliy qadriyatlarimizni o`zida aks ettirishini va nihoyat, o`zbek milliy musiqamiz umumbashariy jahon musiqa madaniyatining ajralmas bir bo`lagi ekanligini tasavvur qila olish.
  |